UPDATE: เงินปอนด์แข็งค่ากลับมาที่ 40 บาทแล้ว
UPDATE: เงินปอนด์แข็งค่ากลับมาที่ 40 บาทแล้ว  เงินปอนด์กำลังแข็งค่าเมื่อเทียบกับเงินสกุลอื่นทั่วโลกอย่างรวดเร็วในช่วงนี้  ก่อนหน้านี้ทุกคนคิดว่าเงินปอนด์อ่อนค่าลงอย่างมาก จนแตะระดับ 36.66 บาทต่อปอนด์ ทำให้คนไทยไปเที่ยว ไปซื้อสินค้าที่อังกฤษได้ถูกลง  แต่มาตอนนี้ ค่าเงินปอนด์กลับแข็งค่าอย่างรวดเร็วจนขึ้นมาทะลุ 40 บาทต่อปอนด์ และเราต้องจ่ายแพงขึ้นกว่าเดิมในการไปเที่ยวอังกฤษ หรือซื้อสินค้าอังกฤษ  โดยตั้งแต่ต้นเดือนธันวาคมเงินปอนด์แข็งค่าขึ้น 4.02% เมื่อเทียบกับเงินบาท อัตราแลกเปลี่ยนล่าสุด 40.64 บาทต่อปอนด์
13 ธ.ค. 2562

UPDATE: เงินปอนด์แข็งค่ากลับมาที่ 40 บาทแล้ว
เงินปอนด์กำลังแข็งค่าเมื่อเทียบกับเงินสกุลอื่นทั่วโลกอย่างรวดเร็วในช่วงนี้
ก่อนหน้านี้ทุกคนคิดว่าเงินปอนด์อ่อนค่าลงอย่างมาก จนแตะระดับ 36.66 บาทต่อปอนด์ ทำให้คนไทยไปเที่ยว ไปซื้อสินค้าที่อังกฤษได้ถูกลง
แต่มาตอนนี้ ค่าเงินปอนด์กลับแข็งค่าอย่างรวดเร็วจนขึ้นมาทะลุ 40 บาทต่อปอนด์ และเราต้องจ่ายแพงขึ้นกว่าเดิมในการไปเที่ยวอังกฤษ หรือซื้อสินค้าอังกฤษ
โดยตั้งแต่ต้นเดือนธันวาคมเงินปอนด์แข็งค่าขึ้น 4.02% เมื่อเทียบกับเงินบาท
อัตราแลกเปลี่ยนล่าสุด 40.64 บาทต่อปอนด์
ในขณะที่เงินปอนด์ก็แข็งค่าขึ้น 4.65% เมื่อเทียบกับดอลลาร์สหรัฐ เช่นกัน
เรียกได้ว่าเงินปอนด์แข็งค่าเมื่อเทียบกับเงินสกุลอื่นทั่วโลก
เหตุผลสำคัญคือ เมื่อวานนี้ที่สหราชอาณาจักรมีการเลือกตั้งทั่วไป
ซึ่งผลสำรวจจาก Exit poll ที่ประกาศหลังเลือกตั้ง ระบุว่า
พรรคอนุรักษ์นิยมของนายกรัฐมนตรีคนปัจจุบัน Boris Johnson
ได้เสียงส่วนใหญ่ โดยคาดว่าจะได้มากถึง 368 ที่นั่งในสภา
ซึ่งหลังจากที่ประกาศข่าวนี้ทำให้สกุลเงินปอนด์แข็งค่าขึ้น
เรื่องนี้เป็นเพราะสหราชอาณาจักรจะมีความชัดเจนทางการเมืองมากขึ้นหลังจากเลือกตั้ง ลดความเสี่ยงของความไม่แน่นอนเรื่องสถานการณ์ของ Brexit ที่กำลังจะเกิดขึ้นในวันที่ 31 มกราคมปี 2020
สำหรับการแข็งค่าของเงินปอนด์
คนที่ได้ประโยชน์ คือ ผู้ส่งออกไปอังกฤษ นักท่องเที่ยวอังกฤษที่จะมาเที่ยวประเทศไทย
ส่วนคนที่เสียประโยชน์ ก็คือ คนที่จะไปเรียนต่อ ซื้อบ้าน ซื้อสินค้าที่อังฤษ..